Diari Oficial de la Generalitat Valenciana


Sumari del DOGV 8229, del 07-02-2018 (2018/1093)

RESOLUCIÓ de 5 de febrer de 2018, de la Universitat Miguel Hernández d'Elx, per la qual es disposa la publicació de l'oferta d'ocupació pública addicional per a l'any 2018 de places de professorat contractat doctor de la Universitat Miguel Hernández d'Elx.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1093


Data del document
:   05-02-2018

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 5 de febrer de 2018, de la Universitat Miguel Hernández d'Elx, per la qual es disposa la publicació de l'oferta d'ocupació pública addicional per a l'any 2018 de places de professorat contractat doctor de la Universitat Miguel Hernández d'Elx. [2018/1093]  
En aplicació del que disposa l'article 19.U.6 de la Llei 3/2017, de 27 de juny, de pressupostos generals de l'Estat per a l'any 2017, pel qual s'estableix per al personal docent i investigador comprés en la lletra J de l'apartat U.2, «a més de la taxa resultant de l'apartat U.2 i 3, [?] d'una taxa addicional per a estabilització d'ocupació temporal que inclourà fins al 90 % de les places que estant dotades pressupostàriament, hagen estat ocupades de forma temporal i ininterrompudament almenys en els tres anys anteriors a 31 de desembre de 2016. Les ofertes d'ocupació que articulen aquests processos d'estabilització, s'hauran d'aprovar i publicar en els respectius diaris oficials en els exercicis 2017 a 2019 i seran coordinats pels departaments ministerials competents.»  
  
En virtut del que disposa l'article 36 de la Llei 22/2017, de 29 de desembre, de pressupostos de la Generalitat Valenciana per a l'exercici 2018.  
Rebut informe favorable de la Direcció General d'Universitats, Investigació i Ciència, de 19 de desembre de 2017, a la sol·licitud emesa per aquesta universitat per a procedir a la convocatòria, en el marc de l'oferta d'ocupació pública addicional de la Universitat Miguel Hernández, per a l'any 2018, de dues places per concurs d'accés de torn lliure que es destinaran a la categoria de professor o professora contractat doctor, ajustada als límits que estableix la citada taxa addicional que preveu la referida llei i conforme a les dotacions que figuren en l'estat de despeses del pressupost d'aquesta institució.  
De conformitat amb el que disposa l'article 70 de la Llei 7/2007, de 12 d'abril, d'Estatut Bàsic de l'Empleat Públic, referit a l'oferta d'ocupació pública.  
Considerant el que disposa l'article 81 de la Llei orgànica 6/2011, de 21 de desembre, d'universitats, modificada per la Llei orgànica 4/2007 de 12 d'abril.  
Considerant les necessitats docents i investigadores de la Universitat Miguel Hernández.  
Considerant la dotació econòmica per a places de professorat contractat doctor aprovada en el pressupost d'aquesta universitat per a l'exercici 2018.  
A la vista de l'Acord adoptat pel Consell de Govern de la Universitat Miguel Hernández d'Elx, amb data de 31 de gener de 2018, pel qual s'aprova l'oferta d'ocupació pública addicional per a l'any 2018 de les places de professorat contractat doctor de la Universitat Miguel Hernández d'Elx, de conformitat amb la taxa de reposició autoritzada i una vegada obtinguda l'autorització de la Conselleria d'Educació, Investigació, Cultura i Esport.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest rectorat resol:  
  
Primer  
Publicar en el Diari Oficial de la Generalitat Valenciana l'oferta d'ocupació pública addicional per a l'any 2018 de les places de professorat contractat doctor de la Universitat Miguel Hernández d'Elx, aprovada per l'Acord del Consell de Govern de 31 de gener de 2018, i que figura com a annex a aquesta resolució.  
  
Segon  
Seguint el que disposa l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, comptadors a partir de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà de la seua publicació davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors a partir de l'endemà de la seua publicació.  
  
Elx, 5 de febrer de 2018.- El rector: Jesús Tadeo Pastor Ciurana.  
  
  
ANNEX  
Concurs d'accés de torn lliure  
  
Plaça Categoria docent Àrea de coneixement  
DC2458 Professor contractat doctor Educació Física i Esportiva  
DC2416 Professor contractat doctor Ciència dels Materials i Enginyeria Metal·lúrgica